**Nr.** **32532/28.07.2025**

**REFERAT DE APROBARE**

**la Proiectul de hotărâre** **pentru modificarea** **Hotărârii Consiliului Judeţean Cluj nr. 260/2024 privind aprobarea taxelor și tarifelor pentru anul fiscal 2025**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Judeţean Cluj nr. 260 din 2024 au fost aprobate taxele și tarifele pentru anul fiscal 2025. |
| * 1. **Cerinţe care reclamă oportunitatea actului administrativ:** |
| Potrivit prevederilor Legii privind finanţele publice locale nr. 273/2006 cu modificările și completările ulterioare, autorităţile administraţiei publice locale au competenţe în stabilirea, constatarea, controlul, urmărirea şi încasarea impozitelor şi taxelor locale, precum şi a oricăror alte venituri ale unităţilor administrativ teritoriale.  Impozitele şi taxele locale, ca surse de venituri proprii ale bugetelor judeţene sunt reglementate de Titlul IX din Legea nr. 227/2015 privind Codul fiscal, cu modificările şi completările ulterioare .  În Monitorul Oficial Nr. 699/25.07.2025 a fost publicată Legea 141/25.07.2025 privind unele măsuri fiscal-bugetare. Art.II, pct.42 aduce modificări Legii nr. 227/2015 privind Codul fiscal, cu modificările și completările ulterioare , respectiv art. 291 alin (1)și (2).  Direcţia de Administrare şi Exploatare a Stadionului Cluj Arena prin adresa nr. 32.562/28.07.2025 solicită modificarea Anexei nr. 7 la Hotărârea Consiliului Județean Cluj nr. 260/2024 privind aprobarea taxelor şi tarifelor pentru anul fiscal 2025. |
| 1. **Schimbări preconizate:** |
| În contextul modificării legislative prin care cota standard a taxei pe valoarea adăugată (TVA) a fost majorată de la 19% la 21%, se propune ajustarea unor tarife . Ajustarea, este necesară pentru menținerea tarifelor finale (cu TVA inclus) la un nivel rotunjit, fără zecimale. Această măsură urmărește asigurarea eficienței și rapidității în procesul de încasare, în special în cazul plăților efectuate în numerar precum și facilitatea operațiunilor de casierie și evidență contabilă.  Elocvent în acest caz este exemplul plății parcării în numerar prin intermediul tonomatelor din parcarea subterană a stadionului. Aplicând cota de TVA de 21% la actualul tarif rezultă un cost pentru beneficiarul final de 3,05 lei (față de 3 lei cu TVA de 19% inclus ), sistemul neavând funcția de a da rest de la această sumă. Astfel cetățeanul se va afla în imposibilitatea efectuării plății în numerar fără modificarea proporțională a bazei de impozitare respectiv de la 2,52 lei/oră la 2,48 lei/oră, astfel încât tariful final să rămâna la valoarea de 3 lei. |
| **Secțiunea a 2-a - Impactul socio-economic:** |
| Nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prin Legea nr 141 din 25 iulie 2025 cota standard a taxei pe valoarea adăgată (TVA) se majorează de la 19 %la 21% începând cu 01.08.2025. Pentru menținerea tarifelor finale la nivel constant, se impune ajustarea corespunzatoare a valorii acestora fără TVA în mod proportional cu noua cotă. Această măsură are o influență nesimnificativă asupra bugetului local al Județului Cluj, fiind luată în scopul simplificării procedurilor de plată în special ale celor în numerar. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Prezentul proiectul de hotăre nu necesită transparență decizionlă întucât tarifele aprobate prin Hotărârea Consiliului Judeţean Cluj nr. 260 din 2024 nu se modifică.  Noua cotă standard a taxei pe valoarea adăugată (TVA) de 21% a fost aplicată la o baza de impozitare modificată astfel încât tariful rezultat sa fie egal cu cel aprobat prin Hotărârea Consiliului Judeţean Cluj nr. 260 din 2024 privind taxele și tarifele pentru anul fiscal 2025. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Prevederile actului administrativ se aplică în anul fiscal 2025, începând cu data de 01.08.2025. Hotărârea se va comunica Direcției Buget-Finanţe, Resurse Umane; Direcției de Administrare și Exploatare a Stadionului Cluj Arena , precum şi Prefectului Judeţului Cluj, şi se va aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”. |
| **Secțiunea a 6-a – Anexe la referatul de aprobare:** |
| Adresa nr. 32.562/28.07.2025 a Direcţiei de Administrare şi Exploatare a Stadionului Cluj Arena. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj nr. 260/2024 privind aprobarea taxelor și tarifelor pentru anul fiscal 2025**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. ….. din ............... pentru modificarea Hotărârii Consiliului Judeţean Cluj nr. 260 /2024 privind aprobarea taxelor și tarifelor pentru anul fiscal 2025, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 32532 din 28.07.2025.; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 32533/28.07.2025 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de: Adresa nr. 32.562/28.07.2025 a Direcţiei de Administrare şi Exploatare a Stadionului Cluj Arena;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată

În conformitate cu prevederile:

* art. 173 alin. (1) lit. b) și c), alin. 3 lit. c), alin. (4) lit. a) și ale art. 87 alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 20 alin. (1) lit. b) și lit. e) din Legea nr. 273/2006 privind finanțele publice locale, cu modificările și completările ulterioare;
* Legea nr. 141 din 25.07.2025 privind unele măsuri fiscal- bugetare;
* pct. 11 lit.(n). din HG nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal;
* art.78 alin. I lit.(l) din Hotărârea Consiliului Judeţean Cluj nr. 147/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj cu modificările şi completările ulterioare;

***hotărăşte:***

**Art. I.** Horărârea Consiliului Județean Cluj nr 260/2024 privind aprobarea taxelor și tarifelor pentru anul fiscal 2025, se modifică după cum urmează:

**1**. Anexa nr. 7 ”Taxele și tarifele utilizate în vederea exploatării imobilului Cluj Arena” se modifică și se înlocuiește cu **anexa** care face parte integrantă din prezenta hotărâre.

**Art.II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane și Direcția de Administrare și Exploatare a Stadionului Cluj Arena

**Art. III.** Prezenta hotărâre se comunică Direcției Direcției Buget-Finanţe, Resurse Umane și Direcției de Administrare și Exploatare a Stadionului Cluj Arena precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

Alin Tișe

**Nr……... din ….........… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

Nr. 32533/28.07.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Proiect de hotărâre pentru modificarea Hotărârii Consiliului Judeţean Cluj nr. 260/2024 privind aprobarea taxelor și tarifelor pentru anul fiscal 2025 | | |
| **Compartiment de resort:** | | Direcţia Generală Buget-Finanţe, Resurse Umane  Serviciul Buget Local, Venituri | | |
| **Secțiunea 1 – Documentare și analiză:** | | | | |
| Potrivit prevederilor Legii privind finanţele publice locale nr. 273/2006 cu modificările și completările ulterioare, autorităţile administraţiei publice locale au competenţe în stabilirea, constatarea, controlul, urmărirea şi încasarea impozitelor şi taxelor locale, precum şi a oricăror alte venituri ale unităţilor administrativ teritoriale.  Direcția de Administrare și Exploatare a Stadionului Cluj Arena Cluj este structura funcțională a aparatului de specialitate al Consiliului județean, care are ca activități principale derularea actiunilor si activitatilor edilitar-gospodaresti prin care se asigura administrarea, gestionarea si exploatarea și funcționarea Stadionului ”Cluj Arena”. În acest sensfundamentează tarife, taxe, taxe de folosire temporară, taxe speciale, pentru folosinţa imobilului/prestarea de servicii, structura şi nivelul acestora propunandu -se astfel încât să acopere cel puţin costul efectiv al furnizării/prestării serviciilor, precum şi cheltuielile curente de întreţinere şi exploatare a stadionului; | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Direcţia de Administrare şi Exploatare a Stadionului Cluj Arena prin adresa nr. 32.562/28.07.2025 solicită modificarea Anexei nr. 7 la Hotărârea Consiliului Județean Cluj nr. 260/2024 privind aprobarea taxelor şi tarifelor pentru anul 2025.  În contextul modificării legislative( Legea nr. 141/25.07.2025) prin care cota standard a taxei pe valoarea adăugată (TVA) a fost majorată de la 19% la 21%, se propune ajustarea următoarelor tarife prin reducerea bazei de impozitare . Ajustarea, este necesară pentru menținerea tarifelor finale (cu TVA inclus) la un nivel rotunjit, fără zecimale. Această măsură urmărește asigurarea eficienței și rapidității în procesul de încasare, în special în cazul plăților efectuate în numerar precum și facilitatea operațiunilor de casierie și evidență contabilă.   |  |  |  | | --- | --- | --- | | Nr.  crt. | Tarif actual | Tarif propus | | 1. | 1. Acces pe pistă de atletism exterioară - 6,72 lei/pers/oră, plus TVA | 1. Acces pe pistă de atletism exterioară - 6,61 lei/pers/oră, plus TVA | | 2 | 2. Abonament pistă atletism exterioară - 58,82 lei/pers/lună, plus TVA” | 2. Abonament pistă atletism exterioară - 57,85 lei/pers/lună, plus TVA” | | 3. | 3. Tur turistic, inclusiv vestiare - 5,89 lei/tur/pers, plus TVA | 3. Tur turistic, inclusiv vestiare - 5,79 lei/tur/pers, plus TVA”. | | 4. | 4. Tur turistic grup minim 10 persoane, inclusiv vestiare - 4,21 lei/tur/pers, plus TVA” | 4. Tur turistic grup minim 10 persoane, inclusiv vestiare - 4,13 lei/tur/pers, plus TVA | | 5. | 5. Tur turistic grup elevi *–* 4,21 lei/tur/pers, plus TVA | 5. Tur turistic grup elevi *–* 4,13 lei/tur/pers, plus TVA | | 6. | 7. *Folosire parcare subterană sau supraterană, în afara competițiilor* – 2,52 lei/oră/auto, plus TVA | 7. *Folosire parcare subterană sau supraterană, în afara competițiilor* - 2,48 lei/ oră/auto, plus TVA. | | 7. | 9. *Utilități sportivi – 42,02* lei/sportiv/lună, plus TVA | 9. *Utilități sportivi –* 41,32 lei/sportiv/lună, plus TVA | | 8. | 10. “Parcare subterană nelimitat – abonament persoane fizice - 84,03 lei/lună, plus TVA | 10. Parcare subterană nelimitat – abonament persoane fizice - 82,64 lei/lună, plus TVA | | 9. | 48. Tichet pierdut – parcare subterană *–* 67,23 *lei, plus TVA* | 48.Tichet pierdut – parcare subterană *–* 66,12 lei*, plus TVA* | | 10. | 51. Parcare subterană nelimitat – abonament pentru persoane juridice – 126,05 lei/lună, plus TVA” | 51. Parcare subterană nelimitat – abonament pentru persoane juridice – 123,97 lei/lună, plus TVA |   În raport de atribuțiile specifice Serviciului Buget Local, Venituri, apreciem că au fost respectate cerințele economice specifice domeniului reglementat precum și cele tehnice referitoare la procedurile legale de aprobare a taxelor/tarifelor propuse de compartimentele de resort ale instituției. De asemenea, apreciem că proiectul de hotărâre respectă cerințele de regularitate aplicabile actelor administrative cu caracter normativ. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Prin Legea nr. 141 din 25.07.2025 cota standard a taxei pe valoarea adăgată (TVA) se majorează de la 19 %la 21% începând cu 01.08.2025. Pentru menținerea tarifelor finale la nivel constant, se impune ajustarea corespunzatoare a valorii acestora fără TVA în mod proportional cu noua cotă. Această măsură are o influență nesimnificativă asupra bugetului local al Județului Cluj, fiind luată în scopul simplificării procedurilor de plată, în special ale celor în numerar. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director | Cristina Șchiop | | 28.07.2025 |  |
| Verificat: Șef serviciu | Dorina Maier | | 28.07.2025 |  |
| Elaborat: Consilier | Liviu Negreanu | | 28.07.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția DGBFRU | 29.07.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | Individual-aplicare TVA-L. 141/2025 | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |